Rakel Ludviksen

Rakel Helene Ludviksen (født 1967) er en norsk sykepleier og nødhjelpskoordinator i Leger Uten Grenser. 

Ludviksen har arbeidet for Leger uten grenser siden 1998; Først som feltarbeider og fra 2006 som nødhjelpskoordinator. I perioden 1998–2006 var hun åtte ganger i Sudan og ellers i Liberia, Angola, Etiopia og Øst-Timor. I 2014–2015 jobbet hun med ebola-syke i Sierra Leone.

I Norge har hun for det meste jobbet på hjerte-thorax-avdelinger.

Den 16. oktober 2006 sendte NRK dokumentaren Oppdrag på liv og død som var et nært innblikk i hennes hverdag i felten, og hvordan menneskene i Leger uten grenser lever og jobber under ekstreme forhold, omgitt av sykdom, død og trusler. Dokumentaren ble sendt i forbindelse med TV-aksjonen 22. oktober, som gikk til Leger uten grenser.

Referanser 

Personer fra Senja kommune
Norske sykepleiere
Norske nødhjelpsarbeidere